ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
பணியாளர் அரசு காப்பீட்டு நிறுவனத்தின் 185-வது கூட்டத்தில் எடுக்கப்பட்ட முக்கிய முடிவுகள்
உத்தரகாண்டில் உள்ள ரிஷிகேஷில் இன்று நடைபெற்ற பணியாளர் அரசு காப்பீட்டு நிறுவனத்தின்  185-வது கூட்டத்தில் எடுக்கப்பட்ட முக்கிய முடிவுகளை மத்திய தொழிலாளர் மற்றும் வேலைவாய்ப்பு அமைச்சர் திரு பூபேந்தர் யாதவ் அறிவித்தார்.
கர்நாடகாவில் உள்ள ஹரோஹொல்லி மற்றும் நர்சாப்பூரில் 100 படுக்கைகளை கொண்ட புதிய ஈஎஸ்ஐசி மருத்துவமனைகளை நிறுவ தேவையான ஐந்து ஏக்கர் நிலங்களை கையகப்படுத்துவதற்கான ஒப்புதல் குறித்து அமைச்சர் அறிவித்தார்.
கேரளாவில் ஏழு புதிய ஈஎஸ்ஐசி சிகிச்சை மையங்கள் உள்ளிட்ட இதர அறிவிப்புகளையும் அவர் வெளியிட்டார். அரசு சேவைகள் மூலை முடுக்கெல்லாம் சென்று சேர்வதை உறுதி செய்ய பிரதமர் திரு நரேந்திர மோடி தலைமையிலான அரசு பாடுபட்டு வருவதாக அவர் கூறினார்.
‘அடல் பீமித் வியாக்தி கல்யாண் யோஜனா’ 2022 ஜூன் 30 வரை நீட்டிக்கப்பட்டுள்ளதாகவும், இதன் கீழ் காப்பீடு பெற்றுள்ள நபர்கள் பணியிழக்கும் பட்சத்தில் 3 மாதங்களுக்கு அவர்களது ஊதியத்தின் 50 சதவீதம் வழங்கப்படுவதாகவும் அவர் கூறினார்.
எங்கெல்லாம் ஈஎஸ்ஐசி மருத்துவமனைகள் இல்லையோ, அங்கிருக்கும் நபர்கள் அருகிலுள்ள பதிவுபெற்ற மருத்துவ சேவை வழங்குனர்களிடம் அனுப்பி வைக்கப்படுவார்கள் என்றும் கூட்டத்தில் முடிவெடுக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753858
----
(Visitor Counter : 211
குறு சிறு மற்றும் நடுத்தர தொழில் துறை அமைச்சகம்
கையால் நெய்யப்பட்ட கதர் தேசிய கொடிகள்
மத்திய உள்துறை அமைச்சகம் 30.12.2021 தேதியிட்ட அரசாணை எண் 02/01/2020- பொது  மூலம் இந்திய கொடி குறியீடு 2002-ஐ திருத்தியுள்ளது, இதன் மூலம் "இந்திய தேசியக் கொடி கையால் நெய்யப்பட்டு கையால் நெய்யப்பட்ட அல்லது இயந்திரத்தால் செய்யப்பட்ட, பருத்தி / பாலியஸ்டர் / கம்பளி / பட்டு / கதர் பண்டிங்" ஆகியவற்றால் செய்யப்பட வேண்டும்.
தவிர, அதிகாரப்பூர்வ காட்சிக்கான வழிகாட்டுதல்களின்படி "அதிகாரப்பூர்வ காட்சிக்கு அனைத்து சந்தர்ப்பங்களிலும், இந்திய தர நிர்ணய நிறுவனம்  வகுத்துள்ள விவரக்குறிப்புகளுக்கு இணங்கி அவற்றின் நிலையான குறியீட்டைக் கொண்ட கொடி மட்டுமே பயன்படுத்தப்படும்".
ஆகஸ்ட் 15-ம் தேதி செங்கோட்டையில் இருந்து ஏற்றப்பட்ட தேசியக் கொடி, ஷாஜகான்பூரில் உள்ள ஆயுத ஆடை தொழிற்சாலையால் தயாரிக்கப்பட்ட பட்டு போன்ற கொடியாகும், இது கொடிக் குறியீடுகளுக்கு இணங்க உள்ளது.
பொது / அரசுத் துறைகளின் தேவைகளைப் பூர்த்தி செய்வதற்காக இந்திய தரநிலை -1  தேசியக் கொடியைத் தயாரிப்பதற்கான பி.ஐ.எஸ் உரிமத்தை மொத்தம் 04 கதர் நிறுவனங்கள் கொண்டுள்ளன. ஐ.எஸ்.-1 தேசியக் கொடிகளை உற்பத்தி செய்யும் கதர் நிறுவனங்களின் பெயர்கள் பின்வருமாறு:
- கர்நாடக கதர் கிராமோத்யோக் ஸ்மௌக்தா சங்க கூட்டமைப்பு,
- ஹூப்ளி, கர்நாடகா
- மத்திய பாரத் கதர் சங்கம், குவாலியர், மத்தியப் பிரதேசம்
- காதி டைர்ஸ் அண்ட் பிரிண்டர்ஸ், போரிவாலி, மகாராஷ்டிரா
- தார்வாட் தாலுகா கரக் ஷத்திரிய சேவா சங்கம், கர்நாடகா
இத்தகவலை குறு, சிறு மற்றும் நடுத்தரத் தொழில் துறை இணையமைச்சர் பானு பிரதாப் சிங் வர்மா மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
விடுதலையின் அம்ருத் மகோத்சவம்: எச்ஐவி, காசநோய் மற்றும் ரத்த தானம் குறித்த விழிப்புணர்வு பிரச்சாரத்தை தொடங்கி வைத்தார் மத்திய அமைச்சர் திரு மன்சுக் மாண்டவியா
சர்வதேச இளைஞர் தினத்தை முன்னிட்டு, எச்ஐவி, காசநோய் மற்றும் ரத்த தானம் பற்றிய முதல் கட்ட விழிப்புணர்வு பிரச்சாரத்தை மத்திய சுகாதாரம் மற்றும் குடும்ப நலத்துறை அமைச்சர் திரு மன்சுக் மாண்டவியா இன்று தொடங்கி வைத்தார். அப்போது இத்துறை இணையமைச்சர் டாக்டர் பாரதி பிரவீன் பவார் உடன் இருந்தார். இந்நிகழ்ச்சியை தேசிய எய்ட்ஸ் கட்டுப்பாட்டு அமைப்பு நடத்தியது.
சுதந்திர இந்தியாவின் 75வது ஆண்டுவிழா கொண்டாட்டத்தை முன்னிட்டு, அரசு பள்ளி மற்றும் கல்லூரிகளின் மாணவர்கள் 1 லட்சம் பேருக்கு மேற்பட்டவர்களுடன் காணொலி காட்சி மூலம் பங்கேற்ற நிகழ்ச்சியில், மத்திய அமைச்சர் மன்சுக் மாண்டவியா பேசினார். முகநூல், யூ டியூப், டிவிட்டர் போன்ற பல தளங்களில் இருந்து மாணவர்கள் இந்நிகழ்ச்சியில் பங்கேற்றனர். எச்ஐவி, காசநோய் மற்றும் தலசீமியாவால் முன்பு பாதிக்கப்பட்ட மூன்று பேர், இந்த நோய்களுக்கு எதிரான போராட்டத்தில், அரசு திட்டங்கள் எவ்வாறு உதவின என்பது குறித்து தங்கள் அனுபவங்களை பகிர்ந்து கொண்டனர்.
நாடு முழுவதும் 1 லட்சத்துக்கும் மேற்பட்டோர் பங்கேற்ற இந்த நிகழ்ச்சியில் கலந்து கொண்டது பற்றி உற்சாகம் தெரிவித்த மத்திய அமைச்சர், சுதந்திரத்துக்கு முன்பே இளைஞர்களின் சக்தியை முதலில் கண்டறிந்து வளர்த்தவர் சுவாமி விவேகானந்தர்’’ என கூறினார். அவரைப் பின்பற்றி, இளைஞர்கள் பயனடைவதற்காக, பிரதமர் திரு நரேந்திரமோடி பல திட்டங்களையும், நிறுவனங்களையும் தொடங்கினார். திறன் மேம்பாட்டு அமைச்சகமும் பல திட்டங்களை தொடங்கியது. கேலோ இந்தியா திட்டமும் தொடங்கப்பட்டது என மத்திய அமைச்சர் கூறினார்.
இளைஞர்கள் ஏதாவது செய்ய எண்ணும்போது, அவர்கள் சாதிக்கின்றனர். காசநோயாளிகளில் பலர், இளம் தலைமுறையினர்.
கிராமங்களில் உள்ள
இளைஞர்கள் மனது வைத்தால், கிராமத்தில் காசநோயாளிகளே இருக்கமாட்டார்கள். அவர்கள் சாதனை படைப்பார்கள் என மத்திய அமைச்சர் மன்சுக் மாண்டவியா கூறினார்.
விழிப்புணர்வை ஏற்படுத்தி, ரத்ததான முகாம்களை நடத்திய தொண்டு நிறுவனங்கள் மற்றும் சமூக சேவையில் ஈடுபட்டவர்களை அவர் பாராட்டினார்.
நாட்டின் இளைஞர்களுக்கு சிறந்த வாய்ப்புகள் மற்றும் முடிவெடுக்கும் வழிகளை வழங்குவதில் மத்திய அரசு எவ்வாறு விடா முயற்சியுடன் தொடர்ந்து செயல்படுகிறது என்பதை மத்திய அமைச்சர் டாக்டர் பாரதி பவார் விவரித்தார். தேசிய கல்விக் கொள்கை, இந்தியாவை உலகளாவிய அறிவு சக்தியாக மாற்றும் என அவர் நம்பிக்கை தெரிவித்தார். நமது மக்களுக்கு சுகாதாரம் மற்றும் அர்த்தமுள்ள வாழ்க்கை ஆகியவற்றை வழங்கும் நமது முயற்சியை சக்திவாய்ந்த இளைஞர்கள் நிறைவேற்றுவர் என அவர் குறிப்பிட்டார்.
அனைவருக்கும் நல்ல சுகாதாரம் மற்றும் நலனை வழங்குவதுதான் மூன்றாவது நிலையான இலக்கு என அவர் கூறினார். சுதந்திர இந்தியாவின் பவள விழா, புதுப்பிக்கப்பட்ட இந்தியா 2.0வின் சக்தி மற்றும் ஆற்றலை வெளிப்படுத்தும் என அவர் நம்பிக்கை தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745157
-------
(Visitor Counter : 225
மத்திய பணியாளர் தேர்வாணையம்
2021 அக்டோபரில் மத்திய பணியாளர் தேர்வாணையத்தால் இறுதி செய்யப்பட்ட ஆட்சேர்பு முடிவுகள்
2021 அக்டோபரில் மத்திய பணியாளர் தேர்வாணையத்தால் இறுதி செய்யப்பட்ட ஆட்சேர்பு முடிவுகள் வெளியிடப்பட்டுள்ளன. பின்வரும் விவரங்கள் பணியிடங்கள் மற்றும் பரிந்துரைக்கப்பட்ட விண்ணப்பதாரர்கள் தொடர்பானவை ஆகும்.
சட்ட அதிகாரி நிலை 2. சட்ட மற்றும் ஒப்பந்தங்கள் பிரிவு, .வெளியுறவு அமைச்சகம்.
பரிந்துரைக்கப்பட்ட விண்ணப்பதாரர்கள்: அவினாஷ் புரோஹித்  திருமிகு பிரியங்கா மனோஜ் ஜவாலே  நீரஜ் குமார்  . பழங்குடியினர்,
பொருளாதாரத்தில் நலிவடைந்த பிரிவினர் மற்றும் மாற்றுத் திறனாளிகளுக்கு ஒதுக்கீடு செய்யப்பட்டிருந்த பணியிடத்திற்கு யாரும் பொருந்தவில்லை. மேற்கண்ட பதவிக்கான விளம்பரம் 2019 பிப்ரவரி 13 அன்று வெளியிடப்பட்டது.
நீர்வளம், நதி வளர்ச்சி மற்றும் கங்கை புத்துயிர் துறை, ஜல் சக்தி அமைச்சகத்தின் மத்திய மண் மற்றும் பொருள் ஆராய்ச்சி நிலையம் விஞ்ஞானி "பி"  பதவிக்கு கௌரவ் சிங் ராணா  பரிந்துரைக்கப்பட்டுள்ளார்.
இந்தப் பதவிக்கான விளம்பரம் 2020 பிப்ரவரி 6 அன்று வெளியிடப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1774505
கப்பல் போக்குவரத்து அமைச்சகம்
இந்தியா-ஈரான் சபாஹர் துறைமுகம் இடையிலான சரக்கு போக்குவரத்துக்கான 40% தள்ளுபடி மேலும் ஒரு ஆண்டுக்கு நீடிக்கப்படுகிறது.
ஈரானின் சபாஹரில் உள்ள ஷாஹித் பெஹெஷ்டி துறைமுகம்-இந்தியாவில் உள்ள தீனதயாள் துறைமுகம் மற்றும் ஜவஹர்லால் துறைமுகங்களுக்கு இடையே சரக்கு போக்குவரத்து மற்றும் கப்பல் போக்குவரத்து மேற்கொள்ளும் வாடிக்கையாளர்களுக்கு இப்போது கட்டணத்தில் 40 % தள்ளுபடி அளிக்கும் மத்திய கப்பல் போக்குவரத்துறை அமைச்சகத்தின் சலுகை மேலும் ஒரு ஆண்டுக்கு நீடிக்கப்படுகிறது.
இருபது அடிக்கு சமமான 50 அலகுகள் அல்லது 500 மெட்ரிக் டன் அளவுக்கு ஷாஹித் பெஹெஷ்டி துறைமுகத்துக்கு சரக்கு ஏற்றிச் செல்லும் கப்பல்கள் என்ற நிபந்தனைக்கு உட்பட்டு, கப்பல் தொடர்பான கட்டணங்களின் வரி சலுகை,  விகிதாசாரத்தில் பயன்படுத்தப்பட வேண்டும்.
சபாஹர் துறைமுகத்தில் ஷாஹித் பெஹெஷ்டி முனையத்தில் ஏற்றப்படும் அல்லது இறக்கப்படும் சரக்குகளுக்கு தள்ளுபடி சலுகை உண்மையில் அளிக்கப்படுகிறதா என்பதை உறுதி செய்ய, துறைமுகங்கள் இந்திய துறைமுகங்கள் குளோபல் லிமிடெட் உடன் இணைந்து நிலையான இயக்க செயல்பாட்டு முறைகளைக் கொண்டு மதிப்பிடுகின்றன.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1665113
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 177.70 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 177.70 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 14.45 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802207
அறிவியல் மற்றும் தொழில்நுட்பத்துறை
மாணவர்களுக்குப் பயனளிக்கும் இந்திய சர்வதேச அறிவியல் திருவிழா 2020
வரும் 22 முதல் 25-ஆம் தேதி வரை நடைபெற உள்ள இந்திய சர்வதேச அறிவியல் திருவிழா 2020-இல் மெய்நிகர் சுற்றுலா, காணொலி வாயிலான முப்பரிமாணக் கண்காட்சிகள், விவாதங்கள், கருத்தரங்கங்கள் உள்ளிட்ட 41 நிகழ்ச்சிகள் நடைபெற இருப்பதாகவும், மாணவர்கள் உள்ளிட்ட அனைவரும் இதில் கலந்து கொள்ளலாம் என்றும் அறிவியல் மற்றும் தொழிலக ஆராய்ச்சி மன்றம் - புதுதில்லியின் அறிவியல், தொழில்நுட்பம் மற்றும் மேம்பாட்டுக் கல்விக்கான தேசிய நிறுவனத்தின்  இயக்குநர் டாக்டர். ரஞ்சனா அகர்வால் தெரிவித்துள்ளார். ஜே. சி. போஸ் அறிவியல் மற்றும் தொழில்நுட்பப் பல்கலைக்கழகமும், விஞ்ஞான் பாரதி அமைப்பும் இணைந்து ஏற்பாடு செய்திருந்த இந்திய சர்வதேச அறிவியல் திருவிழா குறித்த முன்னோட்ட நிகழ்ச்சியில் அவர் இதனைத் தெரிவித்தார்.
அறிவியல் மற்றும் தொழில்நுட்பத்துறை, சிஎஸ்ஐஆர், புவி அறிவியல் அமைச்சகம், சுகாதாரம் மற்றும் குடும்ப நல அமைச்சகம் மற்றும் உயிரி தொழில்நுட்பத் துறை ஆகியவை இணைந்து நடத்தும் இந்தத் திருவிழாவில், மாணவர்கள் தங்கள் வீடுகளிலிருந்து அறிவியல் குறித்த பல்வேறு விஷயங்களை அறிந்து கொள்ளும் வகையில் நிகழ்ச்சிகள் ஏற்பாடு செய்யப்பட்டிருப்பதாக அவர் கூறினார்.
இந்திய சர்வதேச அறிவியல் திருவிழாவில் நடைபெறும் பல்வேறு நிகழ்ச்சிகள் மற்றும் இதர விவரங்களுக்கு www.scienceindiafest.org என்னும் இணைய தளத்தைத் தொடர்பு கொள்ளலாம்.
மேலும் விவரங்களுக்கு இந்த செய்திக் குறிப்பை இங்கே ஆங்கிலத்தில் காணவும்:
https://www.pib.gov.in/PressReleasePage.aspx?PRID=1681329
••••••••
((Visitor Counter : 149
குடியரசுத் தலைவர் செயலகம்
பல்வேறு மாநிலங்கள், யூனியன் பிரதேசங்களின் ஆளுநர்கள் மாற்றம்: குடியரசுத் தலைவர் உத்தரவு
இந்திய குடியரசு தலைவர், கீழ்க்காணும் நியமனங்கள்/ மாற்றங்களை அறிவித்துள்ளார்.
I. மிசோரம் ஆளுநர் திரு பி எஸ் ஸ்ரீதரன் பிள்ளை, கோவா ஆளுநராக மாற்றம் செய்யப்பட்டுள்ளார்.
II. ஹரியானா ஆளுநர் திரு சத்யதேவ் நாராயண் ஆர்யா, திரிபுரா ஆளுநராக மாற்றம் செய்யப்பட்டுள்ளார்.
III. திரிபுரா ஆளுநர் திரு ரமேஷ் பெய்ஸ், ஜார்கண்ட் ஆளுநராக மாற்றப்பட்டுள்ளார்.
IV. திரு தாவர்சந்த் கெலாட், கர்நாடக ஆளுநராக நியமிக்கப்பட்டுள்ளார்.
V. இமாச்சலப் பிரதேச ஆளுநர் திரு பண்டாரு தத்தாத்ரயா, ஹரியானா ஆளுநராக மாற்றம் செய்யப்பட்டுள்ளார்.
VI. மிசோரம் ஆளுநராக டாக்டர் ஹரி பாபு கம்பம்படி நியமிக்கப்பட்டுள்ளார்.
VII. மத்தியப் பிரதேச ஆளுநராக திரு மங்குபாய் சக்கன்பாய் படேல் நியமிக்கப்பட்டுள்ளார்.
VIII. இமாச்சலப் பிரதேச ஆளுநராக திரு ராஜேந்திர விஸ்வநாத் ஆர்லேக்கர் நியமிக்கப்பட்டுள்ளார்.
மேல் குறிப்பிட்ட நியமனங்கள், அவர்கள் தத்தமது பொறுப்புகளை ஏற்கும் நாள் முதல் அமலுக்கு வரும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733051
தொழிலாளர் மற்றும் வேலைவாய்ப்பு அமைச்சகம்
வீட்டு வேலை பணியாளருக்கான உத்தேச தேசிய கொள்கையின் சிறப்பு அம்சங்கள்
வீட்டு வேலை செய்யும் பணியாளர்களுக்கென புதிய கொள்கை ஒன்றை உருவாக்குவதற்கான விவாதங்கள் நடைபெற்று வருகிறது. அதன் சிறப்பு அம்சங்கள் வருமாறு:
I. தற்போது நடைமுறையில் உள்ள சட்ட விதிமுறைகளில் வீட்டு வேலை செய்யும் பணியாளர்களையும் சேர்ப்பது.
II. வீட்டு வேலை பணியாளர்களை பதிவு செய்வது.
III. தாங்களாகவே தங்கள் அமைப்புகள் மற்றும் தொழிற்சங்கங்களை தொடங்கிக் கொள்ளும் உரிமை.
IV. குறைந்தபட்ச ஊதியம் பெறுவதற்கான உரிமை, சமூக பாதுகாப்புத் திட்டங்கள் கிடைக்கச் செய்வது, அத்துமீறல், துன்புறுத்தல், வன்முறைகளிலிருந்து பாதுகாப்பு அளித்தல்.
V. தொழில் திறனை மேம்படுத்திக் கொள்வதற்கான உரிமை.
VI. அத்துமீறல் மற்றும் சுரண்டலில் இருந்து வீட்டு வேலை பணியாளர்களை பாதுகாத்தல்.
VII. வீட்டு வேலைப் பணியாளர்கள், நீதிமன்றங்கள், தீர்ப்பாயங்களை அணுகுவதற்கான வசதி போன்றவை.
VIII. வீட்டு வேலைக்கு ஆள் அமர்த்தும் நிறுவனங்களை முறைப்படுத்துவதற்கான நடைமுறைகளை உருவாக்குதல்.
இதுபோன்ற சிறப்பு அம்சங்கள், பொதுமக்களின் கருத்தை அறிவதற்காக தொழிலாளர் நலன் மற்றும் வேலைவாய்ப்புத் துறை இணைய தளத்தில் வெளியிடப்பட்டுள்ளது. ராஜஸ்தான், கேரளா, பஞ்சாப், தமிழ்நாடு மற்றும் திரிபுரா போன்ற மாநில அரசுகள், ஏற்கனவே வீட்டு வேலைப் பணியாளர்களை குறைந்தபட்ச சம்பள சட்டத்தின்கீழ் சேர்த்துள்ளன. இதன்மூலம் அந்த பணியாளர்கள் தங்களது கோரிக்கைகள் தொடர்பாக வழக்கு தொடர வழிவகை செய்யப்பட்டுள்ளது.
மக்களவையில் கேள்வி ஒன்றுக்கு எழுத்து மூலம் பதிலளித்த மத்திய தொழிலாளர் நலன் மற்றும் வேலைவாய்ப்புத் துறை இணையமைச்சர்  திரு. சந்தோஷ்குமார் கங்குவார் இத்தகவலை தெரிவித்துள்ளார்.
புள்ளியியல் மற்றும் திட்ட அமலாக்கம் அமைச்சகம்
இந்தியாவில் சம்பள அறிக்கை - முறையான வேலைவாய்ப்பு கண்ணோட்டம்
குறிப்பிட்ட கோணங்களில் முன்னேற்றத்தை மதிப்பிட, தேர்ந்தெடுக்கப்பட்ட அரசு அமைப்புகளிடம் உள்ள நிர்வாக ஆவணங்கள் அடிப்படையில், 2017 செப்டம்பர் முதல் 2021 ஜூலை வரையிலான காலத்தில் நாட்டின் வேலைவாய்ப்பு கண்ணோட்டம் பற்றிய அறிக்கையை மத்திய புள்ளியல் மற்றும் திட்ட அமலாக்க அமைச்சகத்தின் தேசிய புள்ளியல் அலுவலகம் வெளியிட்டுள்ளது.
இதன் விரிவான அறிக்கையை இணைப்பில் காணலாம்.
https://static.pib.gov.in/WriteReadData/specificdocs/documents/2021/sep/doc202192411.pdf
மத்திய அமைச்சரவை
பல்மருத்துவக் கழகத்தை மேலும் திறனூட்டுதல்
பல்மருத்துவர்கள் சட்டத்தில் திருத்தங்கள்
பல்மருத்துவர்கள்  சட்டவரைவு, 2019-க்கு மத்திய அமைச்சரவை ஒப்புதல்
இந்திய பல்மருத்துவக் கழகத்தை மேலும் திறம்பட செயல்படச் செய்யும் வகையில், பிரதமர் திரு.நரேந்திர மோடியின் தலைமையில் கூடிய மத்திய அமைச்சரவை, பல்மருத்துவர்கள் சட்டம், 1948 -ல் திருத்தம் மேற்கொள்வதற்கான சட்டவரைவை அறிமுகப்படுத்த ஒப்புதல் அளித்தது. இம்முடிவு, இந்திய பல்மருத்துவக் கழக உறுப்பினர் மற்றும் மாநில மற்றும் கூட்டு மாநில பல்மருத்துவக் கழகங்களின் உறுப்பினர் ஆவது தொடர்பான பல்மருத்துவர்கள் சட்டம், 1948-ல் உள்ள பிரிவுகளில் சில திருத்தங்களை மேற்கொள்ளவும் ஒப்புதல் அளித்துள்ளது.
திருத்தம் :
இந்த திருத்தம், பல்மருத்துவக் கழகங்களின் மறுகட்டமைப்பிற்கு உதவுவதுடன், பல்மருத்துவக் கழகங்களில் மத்திய அரசின் உறுப்பினர்கள் மற்றும் தேர்ந்தெடுக்கப்பட்ட உறுப்பினர்கள் கட்டாயம் இடம் பெற வேண்டும் என்பதிலிருந்து விலக்களிக்கிறது.
இம்முறையினால், உபரிநிலை குறைக்கப்படும்.
இந்த சட்டவரைவு எதிர்வரும் நாடாளுமன்ற கூட்டத் தொடரின்போது அறிமுகப்படுத்தப்படும்.
விபரங்கள் :
பல்மருத்துவர்கள் சட்டம், 1948-ன் கீழ்க்கண்ட பிரிவுகளில் திருத்தம் மேற்கொள்ளப்படும் :
- சட்டப்பிரிவு 3-ன் உட்பிரிவு -ன் கீழ் இந்திய பல்மருத்துவக் கழகத்தின் உறுப்பினர் மற்றும்
- மேற்சொன்ன சட்டத்தின் சட்டப்பிரிவு 21-ன் உட்பிரிவு  மற்றும் சட்டப்பிரிவு 23-ன் உட்பிரிவின்  கீழ் மாநில மற்றும் கூட்டு மாநில பல்மருத்துவக் கழகங்கள்
பின்னனி :
சட்டத்தில் உள்ள தொடர்புடைய சட்டப்பிரிவுகளின்படி, பகுதி B-ல் பதிவு செய்த பல்மருத்துவர்கள் இந்திய பல்மருத்துவக் கழகத்தில் மத்திய அரசின் நியமன உறுப்பினராகவும் மற்றும் மாநில/கூட்டு மாநில பல்மருத்துவக் கழகங்களில் பகுதி B-லிருந்து நான்கு/இரண்டு உறுப்பினர்கள் தேர்வு செய்வதும் தேவைப்படாது. சட்டப்பிரிவுகளின்படி அவர்களது பிரதிநிதித்துவத்தை குறைக்கும் வகையில், இப்பிரிவுகளை நீக்கிட மத்திய அரசு முடிவு செய்துள்ளது. இதன் மூலம் இனிமேல் அவர்களது பிரநிதித்துவம் கட்டாயமாகாது.
சுற்றுலா அமைச்சகம்
டெக்னோ அப்னா தேஷ் வெபினார் தொடர் நிகழ்வின் கீழ் சர்கே பெ சார்ச்சா என்ற வெபினாரை மகாத்மா காந்தி பிறந்த நாளை முன்னிட்டு சுற்றுலாத்துறை அமைச்சகம் ஒருங்கிணைத்திருக்கிறது.
மகாத்மா காந்தியின் பிறந்த நாளை முன்னிட்டு, டெக்னோ அப்னா தேஷ் வெபினார் தொடர் நிகழ்வின் கீழ் சர்கே பெ சார்ச்சா என்ற வெபினாரை சுற்றுலாத்துறை அமைச்சகம் 2020-ம் ஆண்டு அக்டோபர் 2-ம் தேதி ஒருங்கிணைத்தது. சர்கே பெ சார்ச்சா என்ற வெப்பினார் தலைப்பு சுழலும் சர்க்கரம் மற்றும் காதி ஆகியவற்றில் கவனம் செலுத்துகிறது. காதி எனும் தேசத்தின் தார்மீக இழை என்பது ஸ்வராஜ்யம் மற்றும் ஸ்வ்வம்பனுக்கான ஒரு உருவகம் ஆகும். இந்தியாவின் விஷயத்தைப் போல ஒரு துணியைச் சுற்றி காலனித்துவ எதிர்ப்பு கதை சுழன்றதை நீங்கள் காண்பது உலக வரலாற்றில் எங்கும் இல்லை. வெளிநாட்டு துணிகளை புறக்கணித்தது முதல் கைத்தறியை முன்னெடுத்தது வரை, கைத்தறியில் நெய்யப்பட்ட கதர், சுழலும் சர்க்கரம் அல்லது சர்க்கரம் என்பது இந்தியாவுக்கான ஒரு அரசியல் மற்றும் உணர்வுப்பூர்வமான சின்னமாக இருக்கிறது. இது மகாத்மா காந்தி எனும் ஒரு மனிதரின் பரிசாகும். சுயசார்பு கிராமம் என்ற அவரது கண்ணோட்டம் மற்றும் ஆத்ம சுத்தம் ஆகியவை அனைத்தும் அந்த சர்க்கரத்தில் இழையாக பிணைக்கப்பட்டுள்ளது. இந்தியாவில் நடந்த சுதந்திர போராட்டத்தில் காதியின் பன்முகத்தை கண்டறிவது மற்றும் பெங்களூரு என்ஐஎஃப்டியின் பயணத்தை கண்டறிவதும் காதியைப் பற்றி சிந்திப்பதில் மற்றும் பாபுவின் செய்தியை பரப்புவதும் இந்த வெப்பினாரின் நோக்கமாகும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661264
ஆயுஷ்
மருத்துவ குணம் உள்ள தாவரங்களுக்கான பிராந்திய மையத்தை புனேவில் ஆயுஷ் அமைச்சகம் அமைத்தது
மருத்துவ குணமுள்ள தாவரங்களுக்கான மேற்கு பிராந்திய மையத்தை சாவித்திரிபாய் புலே புனே பல்கலைக்கழகத்தில் ஆயுஷ் அமைச்சகத்தின் செயலாளர் திரு வைத்திய ராஜேஷ் கொட்டேச்சா 2020 செப்டம்பர் 29 அன்று மெய்நிகர் நிகழ்ச்சி ஒன்றில் துவக்கி வைத்தார்.
ஆயுஷ் அமைச்சகத்தின் தேசிய மருத்துவ குணமுள்ள தாவரங்கள் வாரியத்தின் கீழ் இந்த மையம் செயல்படும்.
நாலந்தா பல்கலைக்கழகத்தின் வேந்தர் டாக்டர் விஜய் பட்கர், தாவரவியல் துறையின் தலைவரும் மருத்துவ குணமுள்ள தாவரங்களுக்கான பிராந்திய மையத்தின் ஒருங்கிணைப்பாளருமான பேராசிரியர் டாக்டர் ஏ பி அடே, தேசிய மருத்துவ குணமுள்ள தாவரங்கள் வாரியத்தின் தலைமை செயல் அலுவலர் டாக்டர் ஜெ எல் சாஸ்திரி ஆகியோர் இந்த நிகழ்வில் பங்கேற்றனர்.
நிகழ்ச்சியில் பேசிய திரு கொட்டேச்சா, மருத்துவ குணமுள்ள தாவரங்களை பயிரிடுவதில், வாரியத்தின் நோக்கங்களை பூர்த்தி செய்வதில் மருத்துவ குணமுள்ள தாவரங்களுக்கான பிராந்திய மையம் பெரும் பங்காற்றுவதாகக் குறிப்பிட்டார்.
தற்சார்பு இந்தியா இயக்கத்தின் கீழ் மருத்துவ குணமுள்ள தாவரங்களைப் பயிரிடுவதற்கு ஆயுஷ் அமைச்சகம் ஊக்கம் அளித்து வருவதாக அவர் தெரிவித்தார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660570
மின்னணு மற்றும் தகவல் தொழில்நுட்பம்
ஆதார் பகிர்வு பிரச்சனை குறித்து இந்திய தனித்துவ அடையாள ஆணையம் விளக்கம்
இந்திய தனித்துவ அடையாள ஆணையத்தின் பெங்களூரு பிராந்திய அலுவலகம் மே 27-ந்தேதி தேதி வெளியிட்ட செய்திக்குறிப்பையொட்டி இந்த விளக்கம் அளிக்கப்படுகிறது.
போட்டோஷாப் செய்யப்பட்ட ஆதார் அட்டையை தவறாக பயன்படுத்த முயற்சித்த பின்னணியில் இது அவர்களால் வெளியிடப்பட்டதாக தெரியவந்துள்ளது. மக்கள் தங்கள் ஆதாரின் புகைப்பட நகலை எந்த நிறுவனத்துடனும் பகிர்ந்து கொள்ள வேண்டாம் என்றும், ஏனெனில் அது தவறாகப் பயன்படுத்தப்படலாம் என்றும் அந்த வெளியீட்டில் அறிவுறுத்தப்பட்டிருந்தது. அதற்கு மாற்றாக, ஆதார் எண்ணின் கடைசி 4 இலக்கங்களை மட்டுமே தெரியும் மறைக்கப்பட்ட  ஆதாரைப் பயன்படுத்தலாம் என்று அதில் கூறப்பட்டிருந்தது.
இருப்பினும், பத்திரிகை செய்தியை தவறாகப் புரிந்துகொள்வதற்கான சாத்தியக்கூறுகளைக் கருத்தில் கொண்டு, அது உடனடியாக அமலுக்கு வரும் வகையில் திரும்பப் பெறப்படுகிறது.
இந்திய தனித்துவ அடையாள ஆணையம் வழங்கிய ஆதார் அட்டை வைத்திருப்பவர்கள் தங்கள் ஆதார் எண்களைப் பயன்படுத்துவதிலும் பகிர்வதிலும் சாதாரண நடைமுறையைக் கடைப்பிடிக்க மட்டுமே அறிவுறுத்தப்படுகிறார்கள்.
ஆதார் அடையாள அங்கீகார சூழல் அமைப்பு ஆதார் வைத்திருப்பவரின் அடையாளம் மற்றும் தனியுரிமையைப் பாதுகாப்பதற்கு போதுமான அம்சங்களை வழங்கியுள்ளது.
பிரதமர் அலுவலகம்
மகாராஷ்டிராவில் நடந்த சாலை விபத்தில் ஏற்பட்ட உயிரிழப்புக்கு பிரதமர் இரங்கல்
பாதிக்கப்பட்டவர்களுக்கு பிரதமரின் தேசிய நிவாரண நிதியிலிருந்து கருணைத் தொகை அறிவித்தார்
மகாராஷ்டிரா மாநிலத்தின் புல்தானா மாவட்டத்தில் நிகழ்ந்த சாலை விபத்து காரணமாக ஏற்பட்ட உயிரிழப்புக்கு பிரதமர் திரு நரேந்திர மோடி இரங்கல் தெரிவித்துள்ளார்.
இது குறித்து பிரதமர் அலுவலகம் வெளியிட்டுள்ள சுட்டுரையில் கூறியிருப்பதாவது:
‘‘ புல்தானா மாவட்டத்தில் சாலை விபத்து காரணமாக ஏற்பட்ட உயிரிழப்பால் வேதனையடைந்தேன். உறவினர்களை இழந்த குடும்பத்தினருக்கு இரங்கல்கள். காயம் அடைந்தோர் விரைவில் குணமடைய வேண்டும். பலியானவர்களின் குடும்பத்தினருக்கு தலா ரூ. 2 லட்சம், காயம் அடைந்தோருக்கு ரூ.50,000, பிரதமரின் தேசிய நிவாரண நிதியிலிருந்து வழங்கப்படும்: பிரதமர் மோடி’’
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வெளிநாட்டில் பயணத்தில் இருக்கும்போது, சர்வதேச ஓட்டுநர் உரிமத்தை புதுப்பிக்கும் வசதி குறித்த ஆலோசனைகள் பொதுமக்களிடம் இருந்து வரவேற்கப்படுகின்றன
வெளிநாட்டில் இருக்கும்போது இந்தியர்களின் ஐடிபி காலாவதியாகும்போது, சர்வதேச ஓட்டுநர் உரிமம் வழங்கும் வசதிகளுக்கு ஏற்ற வகையில் மத்திய மோட்டார் வாகனங்கள் விதிகள் 1989-ல் திருத்தங்கள் செய்வதற்கான 2020 அக்டோபர் 7-ம் தேதியிட்ட மத்திய சாலை போக்குவரத்து மற்றும் நெடுஞ்சாலைகள் துறை வெளியிட்ட வரைவு அறிவிக்கை GSR 624  மீது ஆலோசனைகள் மற்றும் கருத்துகள் வரவேற்கப்படுகின்றன.
இந்தியர்கள் வெளிநாட்டில் பயணம் மேற்கொள்ளும்போது, சர்வதேச ஓட்டுநர் உரிமம் காலாவதி ஆகும்போது வெளிநாட்டில் இருந்தபடியே அதனை புதுப்பிப்பதற்கான நடைமுறை ஏதும் இல்லை என்பது குறித்த சில நிகழ்வுகள் துறையின் கவனத்துக்கு வந்தன. எனவே, மக்களுக்கு வசதி அளிக்கும் வகையில் சிஎம்விஆர் 1989-ல் திருத்தம் கொண்டு வர தீர்மானிக்கப்பட்டுள்ளது. வெளிநாட்டில் இருக்கும் இந்தியர்கள் இந்திய தூதரகங்களின் வெளிநாடு இணையதளங்கள் வாயிலாக ஓட்டுநர் உரிமத்தை புதுபிக்க விண்ணபிக்கலாம் மற்றும் அந்த விண்ணப்பங்கள் சம்பந்தப்பட்ட ஆர்டிஓ-க்கள் பரிசீலனை செய்வதற்காக விஏஎச்ஏஎன்-னுக்கு அனுப்பப்படும்.
மருத்துவ சான்று மற்றும் தகுதி வாய்ந்த ஓட்டுநர் உரிமம் வைத்திருந்தால் இன்னொரு மருத்துவ சான்று தேவையில்லை என்றும் ஐடிபி-யை புதுப்பிக்க கோரும்போது செல்லுபடியாகும் தகுதி வாய்ந்த விசா, மேலும், நாட்டுக்குள் நுழைந்ததும் விசா பெற்றுக்கொள்ளும் வசதியைக் கொண்ட சில நாடுகள் மற்றும் பயணத்துக்கு முன்பு இந்தியாவில் ஐடிபி-யை புதுப்பிப்பதற்காக விண்ணப்பிக்கும்போது விசா இல்லாத நிகழ்வுகள் ஆகிய நிபந்தனைகள் நீக்குவதற்கான பரிந்துரைகளும் சேர்க்கப்பட்டுள்ளன.
பொதுமக்கள் தங்கள் கருத்துகள் மற்றும் ஆலோசனைகளை இணை செயலாளர் , மின்னஞ்சல்; jspb-morth[at]gov[dot]in சாலை போக்குவரத்து மற்றும் நெடுஞ்சாலைத்துறை அமைச்சகம், போக்குவரத்து பவன், நாடாளுமன்ற தெரு, புதுதில்லி-110 001 என்ற முகவரிக்கு அறிவிக்கை வெளியிடப்பட்ட 30 நாட்களுக்குள் அனுப்பலாம்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1663348
---
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் மற்றும் யூனியன் பிரதேசங்களுக்கு 68 கோடிக்கும் மேற்பட்ட கொவிட் தடுப்பூசிகள் வழங்கப்பட்டுள்ளன
தேசிய அளவிலான தடுப்பூசி திட்டத்தின் ஒரு பகுதியாக, மாநிலங்கள் மற்றும் யூனியன் பிரதேசங்களுக்கு, மத்திய அரசு கொவிட் தடுப்பூசிகளை இலவசமாக வழங்கி வருகிறது.
இதுவரை மாநிலங்கள் மற்றும் யூனியன் பிரதேசங்களுக்கு மத்திய அரசு 68 கோடிக்கும் மேற்பட்ட  கொவிட் தடுப்பூசிகளை இலவசமாக வழங்கியுள்ளது. மேலும், 1.44 கோடிக்கும் மேற்பட்ட  கொவிட் தடுப்பூசிகள் அனுப்பும் பணி நடந்து வருகிறது.
மாநிலங்கள் மற்றும் யூனியன் பிரதேசங்களிடம் 5.08 கோடிக்கும் மேற்பட்ட  கொவிட் தடுப்பூசிகள் இன்னும் இருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1752431
நித்தி ஆயோக்
ஐ.நா.வின் உயர்மட்ட அரசியல் மன்றத்தில், இந்தியாவின் 2-வது தன்னார்வ தேசிய மீளாய்வு அறிக்கையை நிதி ஆயோக் சமர்ப்பித்தது
நிலைத்த வளர்ச்சிக்கான ஐக்கிய நாடுகள் சபையின் உயர்மட்ட அரசியல் மன்றம்  2020-ல், இந்தியாவின் 2-வது தன்னார்வ தேசிய மீளாய்வு அறிக்கையை  நிதி ஆயோக் சமர்ப்பித்துள்ளது.
எச்எல்பிஎஃப் மன்றம், நிலைத்த வளர்ச்சிக்கான 17 இலக்குகளை எட்டுவதற்கான செயல்பாடுகளையும், எட்டுவதில் உள்ள முன்னேற்றத்தையும் மதிப்பீடு செய்யும் உயர்மட்ட சர்வதேச தளமாகும். வி.என்.ஆர். அறிக்கையை நிதி ஆயோக் அமைப்பின் துணைத் தலைவர் டாக்டர் ராஜீவ் குமார் சமர்ப்பித்தார். “செயல்பாடுகள் நிறைந்த பத்தாண்டு: நிலைத்த வளர்ச்சிக்கான இலக்குகளை சர்வதேச அளவிலிருந்து உள்ளூர் மட்டத்திற்கு கொண்டு செல்லுதல்” என்ற தலைப்பிலான வி.என்.ஆர். 2020 அறிக்கையை நிதி ஆயோக் அமைப்பின் துணைத் தலைவர் டாக்டர் ராஜீவ் குமார், உறுப்பினர் டாக்டர் வி.கே.பால், தலைமை செயல் அதிகாரி திரு.அமிதாப் காந்த் மற்றும் ஆலோசகர் திருமதி.சன்யுக்தா சமதார் ஆகியோர் வெளியிட்டனர்.
கொவிட்-19 பெருந்தொற்றை அடுத்து, எச்எல்பிஎஃப் நிகழ்வு, 2020 ஜூலை 10 முதல் 16-ந் தேதி வரை மெய்நிகர் முறையில் நடைபெறுகிறது. இதில் 47 உறுப்பு நாடுகள் தமது வி.என்.ஆர். அறிக்கைகளை சமர்ப்பிக்க உள்ளன.
ஐக்கிய நாடுகள் அவையின் பொருளாதார மற்றும் சமூக குழுமத்தின் மூலம் எச்எல்பிஎஃப் நிகழ்வு ஆண்டுதோறும் ஜூலை மாதத்தில் 8 நாட்களுக்கு நடைபெறுகிறது. இந்த நிகழ்வில் உறுப்பு நாடுகள் அளிக்கும் வி.என்.ஆர். அறிக்கையானது, 2030 செயல் திட்டம் மற்றும் நிலைத்த வளர்ச்சிக்கான இலக்குகளில் அந்தந்த நாடுகளின் செயல்பாடுகளையும், அடைந்திருக்கும் முன்னேற்றத்தையும் மதிப்பிடுவதற்கு முக்கியமானதாக கருதப்படுகிறது. இந்த நாடுகள் தாமாக முன்வந்து மீளாய்வு செய்வதற்கும், தமது வெற்றிகள், சவால்கள், கற்றுக் கொண்ட பாடங்கள் ஆகியவற்றை பகிர்வதற்கும், இது வழிவகுக்கிறது. நிதி ஆயோக் அமைப்பு இந்தியாவின் முதல் வி.என்.ஆர். அறிக்கையை 2017 ஆம் ஆண்டில் சமர்ப்பித்தது.
(Visitor Counter : 229